Diari Oficial de la Generalitat Valenciana


Sumari del DOGV 8700, del 18-12-2019 (2019/11004)

RESOLUCIÓ de 25 de novembre de 2019, de la Conselleria d'Educació, Cultura i Esport, per la qual es modifica l'autorització del centre d'ensenyaments artístics elementals i professionals de música Ateneo Musical del Puerto, de València.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8700

Data del DOGV
:   18-12-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/11068


Data del document
:   25-11-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 25 de novembre de 2019, de la Conselleria d'Educació, Cultura i Esport, per la qual es modifica l'autorització del centre d'ensenyaments artístics elementals i professionals de música Ateneo Musical del Puerto, de València. [2019/11695]  
Antecedents de fet  
Primer. L'expedient ha sigut iniciat a instàncies del representant de la titularitat del centre d'ensenyaments elementals i professionals de música Ateneo Musical del Puerto, codi de centre 55295419, de València, mitjançant sol·licitud de modificació de l'autorització per ampliació de l'especialitat d'instruments de pua tant en el grau elemental com en el grau professional.  
Segon. Mitjançant declaració responsable, el representant legal del centre manifesta que no s'han ampliat les instal·lacions des de l'obtenció de la resolució de l'última modificació, de data 12 de febrer de 2014 de la Conselleria d'Educació, Cultura i Esport.  
Tercer. En data 6 de juny de 2019, la inspecció d'educació d'aquesta Conselleria a València emet informe favorable respecte al professorat i titulacions.  
Quart. En data 11 de novembre de 2019, la Direcció General de Formació Professional i Ensenyaments de Règim Especial emet informe favorable respecte de la sol·licitud de modificació de l'autorització del centre.  
  
Fonaments de dret  
1r. Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
2n. Vist que es compleixen els requisits del Reial decret 303/2010, de 15 de març, pel qual s'estableixen els requisits mínims dels centres que imparteixen ensenyaments artístics regulats en la Llei orgànica 2/2006, de 3 de maig, del Reial decret 321/1994, de 25 de febrer, sobre autoritzacions a centres docents privats per a impartir ensenyaments artístics, modificat pel Reial decret 131/2010, de 12 de febrer; del Decret 158/2007, de 21 de setembre, del Consell, pel qual s'estableix el currículum dels ensenyaments professionals de música i es regula l'accés a aquests ensenyaments i del Decret 159/2007, de 21 de setembre, pel qual s'estableix el currículum dels ensenyaments elementals de música i es regula l'accés a aquests ensenyaments.  
Sobre la base dels antecedents de fet i fonaments de dret exposats, resolc:  
  
Primer  
Modificar l'autorització del centre que a continuació s'indica, en els termes que s'especifiquen:  
Codi: 21740918  
Denominació genèrica del centre: centre autoritzat d'ensenyaments artístics elementals i professionals de música.  
Denominació específica del centre: Ateneo Musical del Puerto.  
Titular: Asociación Ateneo Musical del Puerto de Valencia.  
Domicili: c/ Francisco Baldomá, núm. 40.  
Localitat: València (46240).  
Província: València.  
Modificació que s'autoritza:  
- Ampliació de l'especialitat d'instruments de pua en grau elemental i professional.  
El centre impartirà, a més, els ensenyaments que ja té autoritzats en resolucions anteriors, sense variació dels llocs escolars, i queda configurat amb la composició següent:  
- Clarinet, contrabaix, fagot, flauta travessera, guitarra, oboé, percussió, piano, saxofon, trompa, trompeta, trombó, tuba, viola, violí i violoncel en els ensenyaments elementals.  
- Cant, clarinet, contrabaix, fagot, flauta travessera, guitarra, oboé, percussió, piano, saxofon, trombó, trompa, trompeta, tuba, viola, violí i violoncel en els ensenyaments professionals.  
  
Segon  
La present resolució tindrà efectes a partir del curs acadèmic 2020-2021.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 25 de novembre de 2019.- El secretari autonòmic d'Educació i Formació Professional: Miguel Soler Gracia.